Mogens Jensen (S), 2010-11-10:
Mener ministeren, at det er i overensstemmelse med armslængdeprincippet, at Venstres daværende medieordfører, Jens Rohde, dels har søgt at true DR på bevillingerne i en mail til daværende nyhedsdirektør Lisbeth Knudsen, dels med stærke vendinger har søgt at påvirke DR's generaldirektør Kenneth Plummer i sagen om Christoffer Guldbrandsens dokumentarfilm »Den hemmelige krig«?
Man skal have lov til at udtale sig og have lov til i offentligheden at sige, hvad man mener, ellers kan vi jo ikke få nogen debat om, hvad der er godt og skidt i Danmarks Radio.
Det gælder jo på kunstscenen og også som helhed.
Det er jeg sådan set enig i.
Der, hvor bekymringen er, er, når man forsøger at bruge det til en eller anden form for politisk påvirkning af DR.
Det ene forhold, vi taler om her, handlede om DR's dækning af Irakkrigen, som regeringen på daværende tidspunkt var meget utilfreds med og synes var ensidig, hvilket efterfølgende jo har vist sig ikke at være korrekt.
Det andet handlede om Christoffer Guldbrandsens dokumentarfilm om krigen i Afghanistan, som jo også fra regeringens side blev stemplet som utroværdig.
Man syntes, at det var urimeligt, at Danmarks Radio sådan set havde vist filmen, og Jens Rohde indrømmede, at han forsøgte at presse Danmarks Radio til, at den ikke skulle vises.
Der er det jeg mener at vi har et problem.
Jeg er glad for, at kulturministeren i dag kraftigt tager afstand fra det og siger, at den slags ikke skal ske.
Mener ministeren, at det er i overensstemmelse med armslængdeprincippet, at Venstres daværende medieordfører, Jens Rohde, dels har søgt at true DR på bevillingerne i en mail til daværende nyhedsdirektør Lisbeth Knudsen, dels med stærke vendinger har søgt at påvirke DR’s generaldirektør Kenneth Plummer i sagen om Christoffer Guldbrandsens dokumentarfilm »Den hemmelige krig«?
Det fører mig jo over til spørgsmålet.
Det er jeg selvfølgelig glad for at ministeren mener, men jeg bliver jo lidt bekymret.
Nu ruller Jens Rhode så en række eksempler op her.
Jeg har henvist til andre eksempler.
Der kommer også senere spørgsmål om konkrete eksempler på, at det samme er sket.
Gør det ikke kulturministeren lidt bekymret, at vi altså kan se en lang række episoder under VK-regeringen, hvor det synes, som om det har været legitimt, at man går ind og forsøger at presse DR og true DR?
Jeg er glad for, at ministeren klart siger, at det skal man ikke kunne, men jeg synes jo, at det er bekymrende, og derfor vil jeg også spørge, om det ikke også giver anledning til, at ministeren har overvejelser om, hvordan man ligesom kan stadfæste det her armslængdeprincip, gøre det klart for folk, hvad man egentlig kan tillade sig, og hvad man ikke kan tillade sig.
For når vi ser en lang række eksempler på, at det sker, er det for mig at se udtryk for, at der er nogle, der mener, at det kan man godt tillade sig at gøre.
Jeg mener jo, at det er en trussel imod vores demokrati, hvis man tror, at fordi vi har et offentligt ejerskab af DR, kan man bruge sin position enten som regering eller som politiker til at forsøge at få fremmet forskellige programmer, eller at man forsøger at få DR til at tage forskellige politiske hensyn.
Så mener ministeren, at det er en udvikling, der skal gribes ind over for?
Vil ministeren gøre noget konkret for at forsøge at stadfæste det her armslængdeprincip?